Den Vest-Sjællandske Avis, 1824-06-11
Det Engelske Blad Sun melder, at Breve fra den Engelske Ambassadeur i St. Petersborg Sir Charles Bagot give de meest beroeliggende Forsikkringer og Keiser Alexanders fredelige Sindelag. Dog har det Russiske Cabinet formelig besværet sig over en falsk Fremstilling af Hs. Keiserlige Majestæts Hensigter i de Franske og Engelske Tidender. Samme Blad siger: at det er istand til at give den bestemte Forsikkring, at der ikke i Aar bliver holdet nogen Sammenkomst af Keiserne i Prag og overhovedet ingen Congres af Monarker. Endelig siger omtalte Blad, at det har Grund til at gientage den Forsikkring i de meest bestemte Udtryk: at alle store Magter have besluttet sig til hurtig at sætte en Grændse forde blodige Begivenheder, som ødelægge det østlige Europa, og at de alle ønske, at Grækerne kunne fredelig nyde den Uafhængighed, som de have saavel fortient ved deres Vedholdenhed, Opoffrelser og Heltemod. Ved denne deres Stemning have de store Magter kun ugierne og kun ifølge Portens indstændige Forestillinger tilladt at oppebie Udfaldet af det fierde Feldtog; men tillige besluttet, at dette skal være det sidste. Blive derfor ikke Tyrkerne langt lykkeligere i dette Feldtog end i de foregaaende, saa kan den store Qvæstion om denne interressanteste Deel af Europas Skjebne betragtes som at være opløst. Alle Efterretninger fra Levanten lyde gunstige for Grækernes Sag, men især er Ulykken i Caro en Begivenhed, som sætter Paschaen ud af Stand til at yde Porten nogen Hielp; selv om han var ligesaa tilbøielig dertil som han skal være til det modsatte. Algiers Blokade er ikke mindre fordeelagtig for Grækerne. Paa den anden Side veed man, at Porten er i den største Pengeforlegenhed. Vi kunne endnu forsikkre: at Lord Strangford har ingenlunde lovet Porten, at de Engelske Officere som tiener hos Grækerne skulle kaldes tilbage (ved dette Rygte var det Græske Laan faldet 9 PC. i London). Da Portens Operationer have mislykkedes i tre paa hinanden følgende Feldtog, som kun have tjent til at formere deres Fienders Kraft og forøge deres Hielpemidler, saa kan man med Fornuft ikke haabe noget heldigt Resultat af det nærværende Feldtog, som bliver begyndt med formindskede Kræfter og næsten tilintetgjorte Hielpemidler. Jntet kan derfor retfærdiggjøre det Raserie hvormed den vedbliver at fremvise for Christenheden Skuespillet af en skrækkelig Myrden. - Ogsaa det Franske Blad Constitutionel vil vide: at det Russiske Kabinet skal have gjort Kabinetterne et Forslag til at forskaffe Grækerne frie Forfatning paa den Maade, at der skal oprettes tre Græske Fyrstendømmer, som skulle være skatskyldige til Porten og til hvis Bestyrelse Porten skal have Ret til at udnævne indfødte Hospodarer. – Fra Grækenland hører man forresten ingen Nyeheder, undtagen det usikkre Rygte, at Arta skal være indtagen af Grækerne og at de Græske Skibe, som saalænge have krydset for Messolongi ere afseilede og at de Tyrkiske Skibe, som Capudan Pascha havde ladet blive tilbage i Bugten ved Levanto, ere derpaa udseilede og krydse foran Messolongi uden dog at foretage noget. – Mainottiske Søerøvere have plyndret et Malthesisk Skib; men ere blevne arresterede af den Græske Regiering. – Den Tyrkiske Flaade er i Begyndelsen af Mai bleven seet i Farvandene ved Mitylene og tager en Retning mod Sønden. Det er ikke mueligt at faae sikkre Efterretninger om Tilstanden i Ægypten, i Følge nogle Efterretninger ligger Expeditionen færdig til at afseile; men i Følge andre, undskylder Vicekongen sig med den Ulykke, der er mødt ham, at han ingen Tropper kan afsende for det første. Jfølge de sidste Efterretninger fra Cairo skal Pesten der daglig bortrive over 100 Mennesker. Man forventer vigtige Resultater af Gen. GuilleminotsAnkomst til Constantinopel.